2 Հոկտեմբեր 2018-ին, կէսօրէ ետք, Հայաստանի Ազգային ժողովի արտակարգ նիստ գումարուեցաւ: Հայաստանի Ազգային ժողովի պատգամաւորներ Արփինէ Յովհաննիսեանն ու Գէորգ Պետրոսեանը առաջարկեցին «Ազգային ժողովի կանոնակարգ օրէնք»-ի 50-րդ յօդուածին մէջ կատարել լրացում, ըստ որուն` եթէ պատգամաւորները չեն կրցած գալ նիստի, ապա նախագահողը նիստը կրնայ նկատել ընդհատուած: Այսինքն, եթէ մինչ այս` վարչապետը հրաժարական տար ու ինչ-ինչ պատճառներով խորհրդարանի նիստը 2 շաբաթ չկայանար, ապա խորհրդարանը իրաւունքի ուժով պէտք է լուծարուէր: Այս լրացումէն ետք նիստի չկայանալու պարագային նախագահողը կրնայ յայտարարել, որ նիստը յետաձգուած է (ոչ թէ` չկայացած): Ըստ այդմ` կը վերանայ Ազգային ժողովի ինքնալուծարման կարելիութիւնը: